**Rámcová zmluva o dodávke potravinových balíčkov**

**pre Základnú školu Varhaňovce**

uzavretá v zmysle ust. § 11 a 64 Zákona č. 25/2006 Z. z. o verejnom obstarávaní

v platnom znení a v zmysle ust. § 269 Obchodného zákonníka v platnom znení

––––––––––––––––––––––––––––––––––––––––––––––––––––––––––––––––––––

**Čl. I.**

**Zmluvné strany**

**1. Odberateľ:**

|  |  |
| --- | --- |
| Obchodné meno: | **Obec Varhaňovce** |
| Adresa:  | **Obecný úrad Varhaňovce 56,** **082 05 Šarišské Bohdanovce** |
| V zastúpení:  | **p. Anton Štefko, starosta obce**  |
| IČO: | **00 327 956** |
| DIČ: | **021296717** |
| Bankové spojenie: | **VÚB, a.s.** |
| Číslo účtu: |  |
| Tel.:  | **051 / 778 11 17** |
| Fax: | **051 / 749 54 72** |
| E-mail: | **varhanovce@stonline.sk** |

(ďalej len **„odberateľ“**)

**2. Dodávateľ:**

|  |  |
| --- | --- |
| Obchodné meno: | **Alena Štefková – súkromný podnikateľ** |
| Adresa:  | **Varhaňovce 26, 082 05** |
| V zastúpení:  | **Alena Štefková - živnostník** |
| IČO:  | **33955425** |
| IČ DPH: | **SK 1032355049** |
| Bankové spojenie: | **VÚB a.s. Prešov** |
| Číslo účtu: |  |
| Tel.:  |  |
| Fax: | **/** |
| E-mail: | alena.stefko@atlas.sk |

(ďalej len **„dodávateľ“)**

**Čl. II.**

**Predmet plnenia rámcovej zmluvy**

Predmetom plnenia tejto rámcovej zmluvy je záväzok dodávateľa dodávať odberateľovi potravinové balíčky a záväzok odberateľa odoberať od dodávateľa potravinové balíčky počas platnosti a účinnosti tejto zmluvy a za dodané potravinové balíčky zaplatiť cenu uvedenú v článku V. tejto zmluvy.

Dodávatel' je úspešným uchádzačom verejného obstarávania, ktoré uskutočnil odberatel' za účelom výberu zmluvného partnera na predmet zákazky *Dodávka potravinových balíčkov pre ZŠ Varhaňovce* v predpokladanom ročnom množstve 37 333 balíčkov. Cenová ponuka je prílohou č. 1 tejto rámcovej zmluvy.

**Čl. III.**

# Čas plnenia

Rámcová zmluva sa uzatvára v zmysle podmienok verejného obstarávania na obdobie dvoch rokov.

**Čl. IV.**

**Miesto a podmienky plnenia zmluvy**

Dodávatel' bude počas trvania zmluvy dodávať potravinové balíčky na adresu: Základná škola Varhaňovce 20

082 05 Šarišské Bohdanovce

# Počet požadovaných potravinových balíčkov odberatel' objednáva na dni školského vyučovania u dodávatel'a denne deň vopred do 14.00 hod.

# 1/osobne u majiteľa predajne

2/ elektronickou poštou na emailovú adresu dodávatel'a: *alena.stefko@atlas.sk*,

3/ telefonicky na telefónnom čísle dodávatel'a: *0905855487*

o špecifikovaním počtu požadovaných potravinových balíčkov pre žiakov Základnej školy Varhaňovce (1. stupeň).

Dodávatel' počet objednaných potravinových balíčkov dodá na adresu uvedenú v prvom odseku tohto článku v konkrétny deň do 08.00 hod. Odberatel' zabezpečí na čas dodania potravinových balíčkov ich prevzatie povereným zamestnancom.

Prevzatie dodaných potravinových balíčkov potvrdí poverený zamestnanec odberatel'a na dodacom liste, ktorý je vystavený denne v dvoch vyhotoveniach. Jedno vyhotovenie dodacieho listu je pre odberatel'a a jedno vyhotovenie dodacieho listu je pre dodávatel'a.

**Odberateľ požaduje v prípade neprítomnosti žiakov sťahovanie potravinových balíčkov vždy za predchádzajúci deň do 24 hod.**

**Čl. V.**

**Cena plnenia a fakturácia**

Cena za celý predmet plnenia bola stanovená na základe výsledkov verejného obstarávania nasledovne:

Cena predmetu plnenia za celý čas trvania zmluvy (dva roky) je najviac vo výške 27999,75 EUR bez DPH, toho DPH 20 % vo výške 5599,95 EUR a suma s DPH vo výške 33599,70 EUR.

Slovom: Tridsaťtritisícpäťstodeväťdesiatdeväť EUR a Sedemdesiat Centov vrátane DPH.

Konkrétna cena za dodanie predmetu plnenia zmluvy bude stanovená tak, že po uplynutí kalendárneho mesiaca podľa počtu dodaných potravinových balíčkov pre žiakov Základnej školy Varhaňovce (1. stupeň), vystaví dodávateľ faktúru, v ktorej bude špecifikovať počet potravinových balíčkov pre žiakov Základnej školy Varhaňovce (1. stupeň) pri jednotkovej cene á 0,90.EUR (vrátane DPH).

Faktúru za uplynulý mesiac dodávateľ vystaví podľa počtu spolu dodaných potravinových balíčkov a faktúra je splatnou do 60 dní odo dňa jej doručenia. Fakturovaná cena je konečná a zahŕňa aj dopravné náklady dodávateľa.

V prípade zmeny výšky DPH má dodávateľ právo túto zmenu premietnuť do fakturovanej ceny.

**Čl. VI.**

**Právne vzťahy a dôsledky neplnenia zmluvy**

Právne vzťahy zmluvných strán, ktoré vzniknú pri plnení tejto zmluvy, sa spravujú ustanoveniami Obchodného zákonníka a súvisiacimi právnymi predpismi.

Účastníci zmluvy sa zaväzujú, že všetky odborné informácie, cenové a iné skutočnosti, o ktorých sa počas plnenia predmetu zmluvy dozvedia, sú dôverné a nebudú prezradené tretej osobe a ani použité v rozpore s ich účelom bez písomného súhlasu druhej strany. V prípade porušenia strana, ktorá spôsobí porušenie tejto povinnosti je povinná nahradiť druhej strane vzniknutú škodu.

Zmluvné strany sa dohodli, že pre prípad porušenia zmluvnej povinnosti má strana, ktorá neporušila povinnosť právo požadovať od druhej strany nasledujúce zmluvné pokuty v týchto prípadoch:

* odberateľ má právo na zmluvnú pokutu vo výške 500,00 EUR za každý deň, kedy z dôvodu na strane dodávatel'a nebude môcť zrealizovať objednávku potravinových balíčkov;
* odberatel' má právo na zmluvnú pokutu vo výške 500,00 EUR za každý deň, v ktorom dodávatel' nedodá objednané potravinové balíčky alebo ich nedodá načas;
* dodávatel' má právo na zmluvnú pokutu vo výške 500,00 EUR za každý deň, na ktorý odberateľ bezdôvodne neobjedná potravinové balíčky alebo za každý nezrealizovaný odber objednaných suchých obedov;
* dodávatel' má právo na zmluvnú pokutu vo výške 10 % z faktúrovanej ceny v prípade, že odberatel' mešká s úhradou viac ako 30 dní po splatnosti faktúry.

**Čl. VII.**

**Odstúpenie od zmluvy a náhrada škody**

Zmluvné strany sa dohodli, že tak dodávatel' ako aj odberatel' môžu odstúpiť od zmluvy iba z dôvodov uvedených v príslušných ustanoveniach Obchodného zákonníka.

Odstúpením od zmluvy nezanikajú nároky na náhradu škody, ktoré vznikli porušením

tejto zmluvy.

Zmluvná strana, ktorá poruší svoju povinnosť z tejto zmluvy, je povinná nahradiť škodu tým spôsobenú druhej strane, ibaže preukáže, že porušenie povinnosti bolo spôsobené okolnosťami vylučujúcimi zodpovednosť.

Za okolnosť vylučujúcu zodpovednosť odberatel'a sa podľa dohody zmluvných strán považuje prípad, že Ministerstvo práce, sociálnych vecí a rodiny SR neposktyne odberatel'ovi dotáciu na stravu.

**Čl. VIII.**

**Riešenie sporov**

Zmluvné strany vyhlasujú, že pre prípad vzniku sporu z tejto zmluvy sa pokúsia vyriešiť vzniknuté spory predovšetkým vzájomným rokovaním. V prípade nevyhnutnosti súdneho sporu bude konať vecne a miestne príslušný súd Slovenskej republiky.

**Čl. IX.**

**Záverečné ustanovenia**

Zmluva je platná dňom jej podpísania obidvoma zmluvnými stranami a účinná nasledujúcim dňom po jej zverejnení v zmysle zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a § 5 zákona č. 211/2000 Z. z. o slobodnom prístupe k informáciám v znení neskorších predpisov a uzatvára sa na dobu určitú – t. j. na dva roky odo dňa jej účinnosti.

Ustanovenia, ktoré nie sú upravené touto zmluvou sa riadia príslušnými ustanoveniami Obchodného zákonníka a ďalších všeobecne právnych predpisov.

Táto zmluva je vyhotovená v 4 **rovnopisoch**, pričom odberateľ obdrží 3 rovnopisy a dodávateľ 1 rovnopis.

Zmluvné strany svojím podpisom vyhlasujú, že si zmluvu prečítali, plne jej porozumeli a súhlasia s ňou.

Príloha č. 1: Cenová ponuka z procesu verejného obstarávania Obce Varhaňovce na

 predmet zákazky „*Dodávka potravinových balíčkov pre ZŠ Varhaňovce”*

Vo Varhaňovciach dňa . 28.10. 2011 Vo Varhaňovciach, 28. 10. 2011

**........................................... súkromný podnikateľ Obec Varhaňovce**

Alena Štefková  **Anton Štefko**

 starosta obce

........................................ ........................................
dodávateľ odberateľ